১৮৪৭ সালে ২৯ নভেম্বরে লন্ডনস্থ রেড লায়ন হোটেলে কমিউনিস্ট লীগের দ্বিতীয় কংগ্রেস অনুষ্ঠিত হয়। এঙ্গেলসের সাথে মার্কস ব্রাসেলেসের প্রতিনিধি হিসেবে উক্ত কংগ্রেসে যোগ দেন। এই কংগ্রেসে যোগ দিয়েছিল ইউরোপের সাচ্চা সংগ্রামীদের প্রতিনিধিরা। কংগ্রেস চলতো সন্ধ্যায়। প্রতিনিধিদের অনেককেই তাদের দিনের ভরণপোষনের জন্য সারাদিন নানাকাজে ব্যস্ত থাকতে হতো। ঠিক এমনি দুরবস্থার মধ্যেও কংগ্রেসে সংগঠনের কর্মসূচি ও গঠনতন্ত্র নিয়ে আলোচনা হতে লাগলো। এঙ্গেলস Principle of Communism নামে একটি প্রস্তাবনা উক্ত কংগ্রেসে পেশ করেন।দীর্ঘ কয়েকদিন আলোচনা ও বিতর্কের পরে অবশেষে ০৮ ডিসেম্বর, ১৮৪৭ ইং কংগ্রেস উক্ত প্রস্তাবনা অনুমোদন করে। তবে কংগ্রেস থেকে সিদ্ধান্ত এই নেয়া হলো যে, মার্কস ও এঙ্গেলস একটি পূর্ণাঙ্গ মেনিফেস্টো বা ইশতেহার প্রস্তুত করবেন।